তীব্র গরমে ফের নাজেহাল অবস্থা হতে চলেছে বঙ্গবাসীর

ওয়েব ডেস্ক: কয়েকদিনের স্বস্তি মিললেও, ফের তীব্র গরমে নাজেহাল অবস্থা হতে চলেছে বঙ্গবাসীর! কারণ ঝড়-বৃষ্টির পূর্বাভাস আর নেই বঙ্গে।

আলিপুর আবহাওয়া দফতরের (Weather Update) পক্ষ থেকে জানিয়ে দেওয়া হয়েছে, সপ্তাহান্তে রাজ্যের বেশিরভাগ জেলায় তাপমাত্রা ৩৫ ডিগ্রির উপর চলে যাবে। এবং কলকাতার তাপমাত্রা হতে পারে প্রায় ৩৭ ডিগ্রি সেলসিয়াস! আগামী তিন দিনে রাজ্যের তাপমাত্রা ৩ থেকে ৪ ডিগ্রি পর্যন্ত বাড়তে পারে বলেই খবর।

আরও পড়ুন: ভুয়ো ওবিসি শংসাপত্র বিতর্কে নবান্নের কড়া পদক্ষেপ!

উল্লেখ্য, মার্চ মাসের প্রথম থেকেই তীব্র গরমে নাজেহাল অবস্থা হয় বঙ্গবাসীর। এমনকি রাজ্যের বেশকিছু জেলাতে জারি করা হয়েছিল তাপপ্রবাহের কমলা সতর্কতাও। আর তারপরেই নামে স্বস্তির বৃষ্টি, যা সকলের প্রাণ জুড়িয়ে দেয়। কমে যায় বেশকিছুটা তাপমাত্রাও। তবে এবার আর মিলবেনা তেমন স্বস্তি কারণ এবার তাপমাত্রা ফের বাড়বে বলেই জানা যাচ্ছে। দক্ষিণবঙ্গ জুড়ে বজায় থাকবে শুষ্ক আবহাওয়া। আজ কলকাতার সর্বনিম্ন তাপমাত্রা ২৫.৮ ডিগ্রি। দিনের সর্বোচ্চ তাপমাত্রা ৩৪.৮ ডিগ্রি।

তবে দক্ষিণবঙ্গে তাপমাত্রা যেমন বাড়বে, উত্তরবঙ্গে বৃহস্পতিবার থেকে রয়েছে হালকা বৃষ্টির পূর্বাভাস। বৃহস্পতিবার থেকে শুক্রবারের মধ্যে দার্জিলিং, জলপাইগুড়ি ও কালিম্পং জেলায় বজ্রবিদ্যুৎসহ হালকা থেকে মাঝারি বৃষ্টি হতে পারে। এছাড়া, রবিবার ও সোমবার দার্জিলিংয়ের পার্বত্য অঞ্চলে রয়েছে বৃষ্টির সম্ভাবনা।

দেখুন অন্য খবর